Dos empreses de Sagunt opten al premi ‘Establiment SICTED més competitiu 2019’
17 de desembre 2019

![](/media/dyjlt5nh/60_c_x-premios-sicted.jpg)  
  

Dos empreses de Sagunt opten a una de les categories dels X Premis SICTED 2019. Bodegas Ferri i La Taverna de la Serp han presentat la seua candidatura per al premi ‘Establiment SICTED més competitiu 2019’.

  

La X edició dels premis SICTED 2019 recull sis categories, una de les quals és el premi al ‘Establiment SICTED més competitiu 2019’. Este premi reconeix l'assoliment realitzat en matèria de competitivitat gràcies a la millora contínua en la qualitat operativa i en el servici als seus clients. Per a optar a este premi era requisit indispensable haver estat distingit durant els últims tres anys en SICTED.

  

Tant Bodegas Ferri com La Taverna de la Serp, dos de les nostres empreses veteranes en SICTED Sagunt han presentat la seua candidatura a este premi, gràcies al seu treball diari en qualitat i el seu esforç dinamitzador de la nostra oferta turística. Entre les activitats que realitza Bodegas Ferri destaquen els seus tastos de diferents productes, algunes de les quals ambientades amb música en viu. La Taverna de la Serp actualment està immersa en les seues reconegudes Jornades Tolkien i els seus vermuts musicals, a més de participar tots dos negocis en moltes altres activitats. En  gener, en Fitur 2020, es donaran a conéixer els guanyadors.

  

La regidora de Turisme, Natalia Antonino, ha mostrat la seua satisfacció, ja que «**per primera vegada dos empreses del municipi opten als premis SICTED. Això és fruit de molts anys de treball i de millora contínua dels seus negocis o empreses i de la nostra ciutat com a destinació turística. Per tant, des de la delegació els felicitem per esta candidatura, mostrant-los el nostre suport i reconeixement pel seu treball en Qualitat**».

  

La Secretaria d'Estat de Turisme convoca els Premis SICTED per a reconéixer de manera pública l'esforç realitzat per aquells professionals i entitats que, mitjançant l’especial dedicació en favor de la qualitat turística, han acreditat el seu compromís amb el SICTED a través de la implantació del projecte en el seu àmbit.

*   [](http://www.facebook.com/sharer.php?u=https://aytosagunto.es/va/actualitat/dos-empreses-de-sagunt-opten-al-premi-establiment-sicted-mes-competitiu-2019/ "Facebook")
*   [](http://twitter.com/share?url=https://aytosagunto.es/va/actualitat/dos-empreses-de-sagunt-opten-al-premi-establiment-sicted-mes-competitiu-2019/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/dos-empreses-de-sagunt-opten-al-premi-establiment-sicted-mes-competitiu-2019/ "Linked In")
*   [](mailto:?body=https://aytosagunto.es/va/actualitat/dos-empreses-de-sagunt-opten-al-premi-establiment-sicted-mes-competitiu-2019/)